# Rosario Álvarez Blanco

Rosario Álvarez Blanco (Pontevedra, 12 de juliol de 1952), és una filòloga gallega, professora de Filologia Gallega a la Universitat de Santiago de Compostel·la i directora de l'Instituto da Lingua Galega de 2005 a 2013.

## Bioghrafia

Es llicencià en Filosofia i Lletres (Filologia Romànica) a la Universitat de Santiago de Compostel·la (USC) amb la memòria "Notas lingüísticas e etnográficas de Ramirás" (1974). Es doctorà amb la tesi "O pronome persoal en galego" (1980). Treballà com a professora fins al 1982 al Departament de Filologia Romànica de la USC, per a continuar al Departament de Filologia Gallega, que deixà el 1998 quan fou nomenada Catedràtica de Filologia Gallega i Portuguesa. Fou membre de l'equip de l'Atlas Lingüístico Galego des dels inicis. Entre altres càrrecs acadèmics rellevants ha estat Directora del Departament de Filologia Gallega (1995-1999) i Vicerectora de Professorat (1990-1994).
Fou proposada com a membre numerària de la Real Academia Galega (RAG) el 8 de setembre de 2001 i hi ingressà el 6 de juliol de 2003 amb el discurs titulat "Variedade e diversidade da lingua. Algunhas reflexións sobre cambio, variación e galego estándar", contestat per Antón Santamarina Fernández. Ha dirigit l'Instituto da Lingua Galega de 2005 a 2013 i succeí A. Santamarina davant del Seminari de Gramàtica de la RAG.

## Treballs

La investigació de Rosario Álvarez segueix tres línies fonamentals:
   * L'estudi de la gramàtica descriptiva del gallec, amb una perspectiva sincrònica però amb atenció a la història de la llengua gallega i la gramàtica contrastiva portuguès-gallec.
   * El canvi lingüístic, tant en el gallec actual com en l'antic i mitjà.
   * L'edició i estudi de texts de gallec mitjà i de gallec de l'etapa prèvia al Rexurdimento.
És coautora, Juntament amb Xosé Xove, de la Gramática da lingua galega editada per l'Editorial Galaxia.

## Obres

* Atlas lingüistico galego: Morfoloxía non verbal, Vol. II amb C. García, Antón Santamarina, Francisco Fernández Rei i Manuel González González. Fundación "Pedro Barrié de la Maza, Conde de Fenosa
* Lingua galega, 1 BUP amb Helena Pousa Ortega, Rosa María López Gato Madrid : Santillana, D.L. 1992. ISBN 84-294-3144-6
* Historia da literatura galega, 3 BUP amb Xabier Mouriño Cagide, Manuel Quevedo Rodríguez, i J. L. Alzu Madrid : Santillana, D.L. 1992. ISBN 84-294-3271-X
* Lingua galega, 2 BUP amb Helena Pousa Ortega, Rosa María López Gato Madrid : Santillana, D.L. 1991. ISBN 84-294-3270-1
* O pronome persoal en galego Universidade de Santiago de Compostela, 1980. ISBN 84-7191-190-6

## Referències

* ↑ «Académicos e académicas. Rosario Álvarez Blanco» (en gallec). Real Academia Galega. [Consulta: 31 maig 2021].
* ↑ «Rosario Álvarez Blanco» (en gallec). Instituto da Lingua Galega, 23-05-2013. [Consulta: 31 maig 2021].
* ↑ Currículum al web de la USC
* ↑ Biografia al web de la RAG
* ↑ A filóloga Rosario Álvarez Blanco ingresa na Real Academia Galega, La Voz de Galicia, 6 de juny de 2003
* ↑ Rosario Álvarez Blanco foi nomeada directora do Instituto de Lingua Galega, La Voz de Galicia, 21 de gener de 2005

## Bibliografia

* Dicionario biográfico de Galicia, Ir Indo Edicións, 2010-2011, Vigo.

## Enllaços externs

«Obra de Rosario Álvarez Blanco» a Dialnet.
* Biografia a galiciadigital.com